Մարանդ

Մարանդ, քաղաք Իրանում, Արևելյան Ադրբեջան օստանում, Մարանդ շահրեստանի կենտրոնը։ Գտնվում է Թավրիզից մոտ 60 կմ հյուսիս-արևմուտք, Ուրմիա լճից հյուսիս-արևելք։ Բնակչությունը 2016 թվականի տվյալներով կազմել է 130 845 մարդ։

Նախկինում Մեծ Հայքի Վասպուրական նահանգի Բաքրան գավառում։ Եղել է վերջինիս կենտրոնը։ Ենթադրվում է, որ գավառը կոչվել է նաև Մարանդ անունով։ Հայոց Արշակունիների անկումից (428) հետո Մարանդն եղել է Ատրպատականի կազմում։ Որպես քաղաք առաջին անգամ հիշատակվում է Սեբեոսի կողմից։

Ծանոթագրություններ 

Իրանի քաղաքներ
Բաքրան գավառի բնակավայրեր